钦定古今图书集成/明伦汇编/氏族典/第451卷 > 《廖用贤尚友录》 > 范雍
## 钦定古今图书集成/明伦汇编/氏族典/第451卷 > 《廖用贤尚友录》 > 范雍

按《宋史范雍传》，“雍字伯纯，世家太原。曾祖仁恕，仕蜀
为宰相。祖从龟，刑部侍郎，后葬河南，遂为河南人。雍
中进士第，为洛阳主簿，累官龙图阁待制、陕西都转
运使。环、原州属羌扰边，以雍为安抚使，迁右谏议大
夫。明年，拜枢密副使，迁尚书吏部侍郎。元昊反，拜振
武军节度使、知延州。元昊先遣人通款于雍，雍信之”，
不设备，一日引兵数万破《金明砦》，乘胜至城下，大将
石元孙、刘平皆为贼所执，雍左迁户部侍郎。居一岁，
复吏部侍郎、知河中府，又为资政殿学士、知永兴军，
徙河南府，又迁礼部尚书。卒，谥忠献。子宗杰，历陜西
转运使，先雍卒。宗杰子子奇。